**SUSITARIMAS DĖL PAPILDOMŲ IR (AR) NEATLIEKAMŲ DARBŲ**

**PRIE SUTARTIES NR. S-1148**

2025-10-07

**AB „Via Lietuva“**, atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**UAB „Fegda“** atstovaujama šį dokumentą pasirašančio įgalioto bendrovės darbuotojo (toliau - **Rangovas**)

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2024-10-24 Šalys sudarė pirkimo sutartį Nr. S-1148 (toliau – **Sutartis**), projekte „Magistralinio kelio A14 Vilnius–Utena ruožo nuo 28,40 iki 39,207 km rekonstravimas“;
2. Sutarties pagrindu Rangovas įsipareigojo atlikti darbus (toliau – **Darbai**), o Užsakovas – tinkamai ir laiku atsiskaityti;
3. Sutarties vykdymo metu paaiškėjo, kad kelio zonos ribose apie Pk 328+00 pažymėtas GPS tinklo sutankinimo punktas (toliau – GPP) Nr. 73S-7208 trukdo statybos darbų vykdymui. Rangovui nusižymėjus GPP vietą statybvietėje, nustatyta, jog žemės paviršiuje jo nėra. Techniniame darbo projekte informacijos apie GPP nebuvo, atitinkamai jo iškėlimo darbai nebuvo numatyti;
4. Užsakovas jokia forma neturėjo duomenų apie GPP buvimą. Atitinkamai Užsakovas projektavimo užduotyje nenurodė suprojektuoti GPP iškėlimo. Užsakovas mano, kad projektuotojas turėjo nustatyti GPP buvimą atlikdamas geodezinius matavimus, tačiau GPP nenustatė. Projekto ekspertizės rangovas, tikrindamas projektavimo rezultatą nenustatė neatitikimų teisės aktams;
5. Informacijos apie GPP nepateikė nei jų valdytojas – Vilniaus rajono savivaldybės administracija, nei jų savininkas – Nacionalinė žemės tarnyba prie Aplinkos ministerijos (toliau - **NŽT**).
6. Rangovas, vykdydamas statybos rangos darbus pagal Užsakovo dokumentaciją, tame tarpe Užsakovo (per trečiuosius asmenis) atliktą geodeziją, GPP pastebėjo tik darbų atlikimo metu, tačiau apie juos objektyviai nežinojo ir negalėjo žinoti iki Sutarties sudarymo momento. Dėl šių aplinkybių atsirado poreikis atlikti papildomus darbus (detalizuoti **Priede Nr. 1**), kurių kaina sudaro 10.500,00 Eur be PVM;
7. GPP patenka į rekonstruojamo ruožo kelio sklypo ribas ir trukdo projektinių sprendinių įgyvendinimui. Rangovo sąmatoje išvardyti papildomi darbai yra būtini sklandžiai projekto eigai užtikrinti, o taip pat objektyviai apskaičiuoti, t. y. atitinka Sutarties XII skyriaus „Papildomi darbai ir neatliekami darbai“ reikalavimus, tame tarpe Sutarties 150 p. punktuose įtvirtintas sąlygas dėl papildomų darbų kainos nustatymo;
8. Užsakovas yra gavęs **(i)** NŽT leidimą perkelti GPP ir suderinti artimiausią tinkamą ženklų įrengimo vietą dėl GPP perkėlimo; **(ii)** PVP patikslinimą dėl techninio darbo projekto susisiekimo dalies sprendinių ir DKŽ tikslinimo (nepriskiriant prie esminių projekto sprendinių keitimo, todėl neorganizuojant naujo statybą leidžiančio dokumento ir neatliekant naujos projekto ekspertizės); **(iii)** STTP vertinimą ir pritarimą;
9. Papildomi darbai (geodezinių punktų įrengimo) atliktini dar 2025 m. laikotarpiu per sutartinius darbų atlikimo terminus, t. y. papildomiems darbams papildomas darbų atlikimo terminas suteikiamas nėra dėl šių darbų specifiškumo ir galimybės paraleliai atlikti šiuos darbus kartu su pagrindiniais sutartiniais darbais. Vadovaujantis geodezijos ir kartografijos techninio reglamento GKTR 2.12.01:2001 *„Lietuvos valstybinis geodezinis vertikalusis tinklas“* 24 punkto nuostatomis, kad *„Nauji gruntiniai ženklai tinkami matavimams ne anksčiau kaip praėjus vienam žiemos sezonui po jų pastatymo“,* todėl Papildomų darbų galutiniai matavimai ir likę reikalingi atlikti darbai, tame tarpe galutiniai matavimai, jų apdorojimas ir ataskaitos parengimas), galės būti atlikti tik 2026 m. laikotarpiu (po žiemos sezono). Atitinkamai bus pasibaigęs darbų atlikimo terminas (2026-04-30), todėl šios Papildomų darbų apimties darbus, kurie savo pobūdžiu bus galimi atlikti tik 2026 m. laikotarpiu, Šalys siekia sutarti kaip pereinančius į garantinių įsipareigojimų vykdymo etapą;
10. Sutarties XII skyriaus „Papildomi darbai ir neatliekami darbai. Sutarties keitimo tvarka“ 149 p Šalys susitarė dėl galimybės pakeisti Sutarties kainą dėl atsiradusių papildomų ir (ar) atsisakomų (neatliekamų) darbų;

Šalys, remdamosi Sutarties XII skyriaus nuostatomis, bei Lietuvos Respublikos viešųjų pirkimų įstatymo 89 str. 2 d. sudaro šį susitarimą dėl papildomų ir (ar) neatliekamų darbų (toliau – **Susitarimas**), kuriuo susitaria dėl toliau nurodytų sąlygų:

1. Šalys susitaria dėl žemiau nurodytos papildomų darbų kainos, kurią, Rangovui atlikus šiame Susitarime numatytus papildomus darbus, Užsakovas įsipareigoja Rangovui sumokėti Sutartyje nustatyta tvarka:
   1. viso papildomų darbų kaina su PVM yra 12 705,00 Eur (dvylika tūkstančių septyni šimtai penki eurai 00 ct).
   2. papildomų darbų kaina be PVM yra 10 500,00 Eur (dešimt tūkstančių penki šimtai eurų 00 ct).
   3. 21 proc. PVM yra 2 205,00 Eur (du tūkstančiai du šimtai penki eurai 00 ct).
2. Šalys susitaria nekeisti Sutarties 12 punkte numatytos Sutarties vertės bei Sutarties 13 punkte numatytos papildomos sumos.
3. Dėl aukščiau šiame Susitarime nurodytų sąlygų Sutarties kaina padidėja 12 705,00 Eur (su PVM) suma.
4. Šalys susitaria, kad dėl papildomų darbų nėra suteikiamas papildomas darbų atlikimo terminas.
5. Šalys susitaria, kad dalį Papildomų darbų, kurie savo pobūdžiu ir specifika yra galimi atlikti tik 2026 m. laikotarpiu (po žiemos sezono), įskaitant, bet neapsiribojant galutinius matavimus, jų apdorojimą ir ataskaitos parengimą, dėl geodezijos ir kartografijos techninio reglamento GKTR 2.12.01:2001 „*Lietuvos valstybinis geodezinis vertikalusis tinklas“* 24 punkto reikalavimų, Rangovas įsipareigoja atlikti iki 2026-08-01.
6. Rangovas įsipareigoja, pagal šiame Susitarime patikslintą Sutarties kainą atitinkamai pakeisti Sutarties sąlygų įvykdymo užtikrinimo priemonės sumą bei statinio statybos, rekonstravimo, remonto, atnaujinimo (modernizavimo), griovimo ir kultūros paveldo statinio tvarkomųjų statybos darbų ir civilinės atsakomybės privalomojo draudimo sumą.
7. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
8. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
9. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
10. Susitarimas yra neatskiriama ir sudėtinė Sutarties dalis.
11. Susitarimo priedai:

10.1. Priedas Nr. 1 - Darbų pakeitimo aktas Nr. 6

|  |  |
| --- | --- |
| **UŽSAKOVAS**  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | **RANGOVAS**  **UAB „Fegda“**  Geologų g. 12, LT-02190 Vilnius,  Įmonės kodas 110801759  PVM kodas LT108017515  El. paštas info@fegda.lt  A.s. Nr. LT27 2150 0510 0001 1527  OP Corporate Bank plc Lietuvos filialas  Dokumentą pasirašantis įgaliotas bendrovės darbuotojas |